सरकार ने 3 साल में की नौकरियों की बारिश
प्रदेशसरकार का तीसरा साल मिला जुला रहा। मुख्मयंत्री वीरभद्र सिंह के घर पर सीबीआई आैर ईडी ने संयुक्त रेड की। इस दिन मुख्यमंत्री वीरभद्र सिंह की बेटी की शादी का समारोह उनके घर में चल रहा था। राज्य के उद्योग मंत्री मुकेश अग्निहोेत्री के गृह जिले में कांग्रेस ने ढाई साल की सफलता पर सफल रैली की। इसी दौरान सरकार ने कैबिनेट की बैठकों की महत्वपूर्ण फैसले लिए। इसमें आम आदमी को किसी भी काम के लिए शपथपत्र देने की अनिवार्यता को खत्म कर दिया। इससे प्रदेश के युवाआें खास तौर पर छात्रों को बड़ी राहत मिली है। दूसरी तरफ राज्य में विभिन्न विभागों में खाली पड़े पदों को भरने के लिए कैबिनेट ने कई बार 10 हजार से ज्यादा पदों को भरने के लिए मंजूरी दी है। दूसरी तरफ इसी दौरान मुख्यमंत्री वीरभद्र सिंह ने एक कार्यक्रम के दौरान अगले दो सालों में 25 हजार पद भरने की घोषणा की है।
स्टेशनरी पर लगेगा वैट: प्रदेशमें पहली बार स्टेशनरी पर वैट लगाने का फैसला लिया गया। राज्य में इतना ही नहीं पहली बार रोप वे प्रोजेक्टों के लिए पाॅलिसी तैयार करते हुए इसके नियम तैयार किए हैं।
विवादित घटनाएं
{स्मार्टसिटी में धर्मशाला का चयन। { वर्दी, दालों की खरीद का मामला। {सीएम के घर सीबीआई की रेड। {सीएम के प्रधान निजी सचिव से ईडी की पूछताछ। {तबादले पर पहली बार आईएएस ने मांगी आरटीआई में जानकारी। {युकां का भाजपा दफ्तर पर हमला। {हमीरपुर, बद्दी में कांग्रेस कार्यकर्ता भिड़े। {जिलों आैर ब्लाॅकों के मामले में सरकार आैर संगठन आमने-सामने। {कांग्रेस कार्यकर्ता मोदी का पुतला जलाते झुलसे। {मौन प्रदर्शन के दौरान कांग्रेस ने की नियमों की उल्लंघना {मंत्री कांग्रेस कार्यालय पहुंचे, लेकिन कुछ सप्ताह बाद मुहिम बंद।
25 दिसंबर को हुआ था सरकार का गठन
प्रदेशसरकार का गठन 25 दिसंबर, 2012 को हुआ था। इसके बाद से अब सरकार को तीन साल का समय शुक्रवार को पूरा होगा। मुख्यमंत्री वीरभद्र सिंह भी इस दिन राज्य से बाहर होंगे। इनके 28 दिसंबर को शिमला लौटने का कार्यक्रम है।
{ एम्स को बिलासपुर में खोलने का फैसला, इसके लिए सरकार ने भूमि भी हस्तांरित कर दी है। {आईआईएम को सिरमौर में बनाने का फैंसला, कक्षाएं शुरू की, 14 नए काॅलेज खोले। {स्टेट सिविल बोर्ड का गठन। { धर्मशाला में नगर निगम का निर्माण। {राज्य से 4 रोप वे बनाने का फैसला। {5 साल में रेग्युलर होंगे अनुबंध कर्मचारी। {महिला कर्मचारियों की मातृत्व अवकाश बढ़ाया। {राज्य में एचएएस की परीक्षा का पैटर्न बदला। { हिमाचल में फाइन आॅर्ट काॅलेज बना, वोकेशनल कोर्स काॅलेजों आैर स्कूलों में शुरू।
आचार संहिता के चलते नहीं होगा समारोह
राज्यमें पंचायत चुनावों के दृष्टिगत आचार संहिता लागू है। इसलिए राज्य सरकार ने तीन साल पूरा होने पर कोई कार्यक्रम नहीं करने का फैसला लिया है। हालांकि इस साल राज्य सरकार ढाई साल पूरा होने पर ऊना में बड़ी रैली कर चुकी है।
hin_Deva hin_Deva hin_Deva npi_Deva hin_Deva hin_Deva hin_Deva hin_Deva hin_Deva hin_Deva